หมูเด้งระดับท๊อป! “อวี๋ ซูซิน“ ดาราจีนคนแรกที่โชว์เสต็ปแดนซ์หมูเด้งสุดคิวท์!

#อวี๋ซูซิน #EstherYu #YuShuxin #虞书欣 
วินาทีนี้คงไม่มีใครไม่รู้จัก “หมูเด้ง” ฮิปโปตัวน้อยของประเทศไทยที่เป็นไวรัลและสร้างชื่อเสียงไปทั่วโลก จนล่าสุดนักแสดงระดับท็อปของจีนอย่าง “อวี๋ ซูซิน“ หรือ “Esther Yu” รับเรื่อง! กลายเป็นนักแสดงและศิลปินชาวจีนคนแรกที่ร่วมโชว์สเต็ปแดนซ์สุดน่ารักผ่านแดนซ์ชาเลนจ์ “หมูเด้ง Moo Deng Reggaeton” ที่มีแผ่นเสียงบนแอปพลิเคชัน TikTok และเป็นไวรัลไปทั่วแพลตฟอร์มกว่า 738,700 คลิป จนแฟน ๆ ต่างแห่คอมเมนต์ชื่นชมด้วยความเอ็นดู พร้อมต้อนรับสู่ไทยเคาท์เจอร์สุดสนุกสนานอย่างเต็มรูปแบบ หลังจากมาจัด Fan Meeting ในประเทศไทยไปเมื่อวันที่ 10 พฤศจิกายน พ.ศ.2567 ที่ผ่านมา

นับว่าเป็นอีกหนึ่งมุมสุดเซอร์ไพรส์ที่แฟน ๆ ไทยไม่คาดคิดว่าจะได้เห็นจากนักแสดง/ศิลปินชาวจีนระดับท๊อป อย่าง “อวี๋ ซูซิน (Esther Yu)” ผู้มีชื่อเสียงจากวง THE9 ซึ่งได้เดบิวต์จากรายการชื่อดังอย่าง “Youth With You 2” ที่มี LISA BLACKPINK มาร่วมเป็นเมนเทอร์คนสำคัญและสร้างความประทับใจเอาไว้มากมาย ทั้งยังเป็น WeTV Global Ambassador สุดยิ่งใหญ่ และมีผลงานการแสดงที่ตอกย้ำความปังอีกหลายเรื่อง ไม่ว่าจะเป็น ของรักของข้า, เหนือเมฆาชะตาลิขิต, เพลงรักใต้แสงจันทร์ หรือล่าสุดอย่างเรื่อง “ดารารักนิรันดร์ Love Game in Eastern Fantasy” เริ่มออนแอร์ไปเมื่อวันที่ 1 พฤศจิกายน พ.ศ.2567 ที่ผ่านมา บน WeTV และกำลังได้รับความนิยมอย่างถล่มทลาย

จนล่าสุดความน่ารักของเธอกำลังโลดแล่นไปทั่วแพลตฟอร์มโซเชียลมีเดียสุดฮิตอย่าง TikTok หลังทำการเปิด Official Account อย่างเป็นทางการ ในชื่อ @eeestheryu กับคลิปทักทายประเทศไทย และคลิปเต้นชาเลนจ์เพลงหมูเด้ง กวาดยอดไลก์ภายใน 24 ชั่วโมงแรกไปกว่า 130,000 ครั้ง!

สามารถติดตามผลงานและความน่ารักกันต่อได้ที่
TikTok :IG :Weibo :
#อวี๋ซูซิน #EstherYu #YuShuxin #虞书欣